Tere. Olen Pekka Sartola ja eetris on Jeruusalemma Uudiste erisaade nr 4.
Kena laupäevaõhtut kõigile!
Viimase osa teemaks on kaks viimast ratsanikku.
Liigume Ilmutusraamatus
ja selle maailmaajastu lõpu sündmuste juures.
Kolmas ratsanik on ainus neljast,
kes saab korralduseks 'mine!',
kuid muutub otsekui välisvaatlejaks,
tõdema, millistes tingimustes maa peal elatakse.
Tema ülesandeks oli jälgida kahe eelmise ratsaniku saavutatut,
täpsemalt maailmamajandusega seotud sündmuste tagajärgi.
Ratsanikul on käes kaalud,
mis on siinkohal mõeldud tarbekaupade kaalumiseks.
Johannes kuulis teist häält ja see ütles midagi,
mida ta mõistis tähendavat tarbekaupade hindamist:
"Mõõt nisu ühe teenari eest
ja kolm mõõtu otra ühe teenari eest."
Hindamine viitab selgelt tarbekaupade puudusele
ja/või hüperinflatsioonile.
Tol ajal vastas üks teenar töömehe ühe päeva tavapalgale
ja sellega sai osta eelmainitud tooteid järgmiselt:
kaheksa mõõtu nisu ja lisaks veel 24 mõõtu otra.
Üks mõõt nisu ja kolm mõõtu otra
oli piisav, et töömeest elus hoida
ühe või maksimaalselt kaks päeva.
Perele poleks jäänud enam suurt midagi jagada.
Samas piisas normaalsel ajal ühest teenarist suurepäraselt,
et toita mitu päeva ka suuremat peret.
Salmi lõpus mainitakse veidralt õli ja veini,
et need jäetakse puutumata.
Mainitud tooted olid igapäevased majanduskaubad.
Õli kasutati toiduvalmistamiseks, valgustites ja kohati ka ravimeis.
Need polnud elulise tähtsusega hakkamasaamise seisukohast
nagu nisu ja oder.
Veini mainimine viitab veidi luksuslikumale elule.
Mingil ajal tulevikus on tarbekaupade defitsiit sellest klassist,
et ühe mehe päevapalgaga ei saa rohkem toitu
kui vaid vaevu-vaevu ühe inimese elus hoidmiseks.
Rikastel aga pole puudust millestki.
Kuigi väljavaated täna liiguvad juba selgelt selles suunas,
pole põhjust teha veel liiga kaugele minevaid järeldusi.
Venemaa alustatud rünnak Ukrainasse 2022. a kevadel
on aga muutnud globaalse toidu- ja energiadefitsiidi
enam kui tõenäoliseks.
On arvatud, et 2030. a maksab toit
neli korda rohkem kui täna,
mõned viljaliigid ehk isegi 5-6 korda rohkem.
Põllumaa seisukord halveneb üleväetamise tulemusel,
veedefitsiit muutub pidevaks ja maailma rahvaarv kasvab kiiremini
kui neile suudetakse elamiskõlblikke tingimusi pakkuda.
Maailmas pole puudu toidust,
vaid tahtest seda abivajajaile jagada.
Keskmine lääneriigi pere viskab kasutamata toitu prügiga välja
ca 40 kg aastas.
Selle hulgaga elatataks ära tohutud kolmandate riikide massid.
India, üks maailma rahvarikkamaid riike,
ohverdab toitu pühaks peetud lehmadele
ja jätab slummides vaevlevad lapsed nälga surema.
Neid "pühasid lehmi" ei tohi tappa isegi lihakarjana,
ja nende nahka ei tohi kasulikult käiku lasta,
vaid tuleb matta ja põletada.
Kui elame veel, vähemalt osaliselt, kuidagi talutavates tingimustes,
muutuvad need ühel päeval katastroofiliselt halbadeks.
Põhjuseks on inimene ise ja tema tegevused,
mis muudavad keskkonda ja tingimusi.
Piibli sõnumi järgi saastub maa oma elanike all.
Ilmutusraamatu 6. peatükis kirjeldatakse ratsanikku,
kes on värvilt tuhkjashall, ja öeldakse, et ta esindab surma.
Siin kontekstis kirjeldab käsk 'mine' vaid vägivaldselt
või suure mõõga tulemusel äkitselt surevate arvu mitmekordistumist
võrdlemisi lühida aja jooksul.
Surma järellainetuses mainitakse veidi üllatavalt Toonelat,
mille all mõistetakse hukatusse sattujate asupaika.
Surnuid saab olema neljandik kõigist maal elavaist inimestest.
Surma järel liigub suur hulk Toonelasse ootama ülestõusmist,
sest see ootab alles ees,
kuna tegu on viletsusaja teise poole,
suure viletsuse sündmustega.
Ka Iisraeli saatus on lahutamatult seotud tulevaste sündmustega.
Nii kirjeldab prohvet Sakarja seda aega
Sakarja 13:8-9 ja 14:1-2.
"Ja nõnda sünnib kogu maal, ütleb Issand,
sealt hävitatakse ja hukkub kaks osa, aga kolmas osa jääb sinna järele.
Ja ma viin kolmanda osa tulle
ning sulatan neid, nagu sulatatakse hõbedat,
ja proovin neid, nagu proovitakse kulda.
Ta hüüab minu nime ja ma vastan temale.
Mina ütlen: 'See on minu rahvas.'"
"Vaata, Issanda päev tuleb ja sinult võetud saak jagatakse su keskel.
Sest ma kogun kõik paganad sõdima Jeruusalemma vastu;
linn vallutatakse, kojad rüüstatakse, naised vägistatakse
ja pool linna läheb vangi;
aga ülejäänud rahvast ei hävitata linnast."
Antikristusele antud aeg, 42 kuud ehk 3,5 aastat,
Taanieli aastanädala viimane pool
saab olema Iisraelile, Jaakobile tõeliseks viletsusajaks.
Sakarja prohveteeritud periood pole veel teostunud,
isegi kui mõned tahavad näha seda just holokausti perspektiivist.
Siin kasutatud sõna 'maal', heebrea keeles 'aretz',
tähendab Iisraeli riigina, mitte rahvana,
ehk mitte natsivõimu ja holokausti ajal,
kui Iisraeli polnud riigina veel rajatud.
Teine tähtis lõpuaja prohvet Taaniel ei anna samuti õigustust
tõlgendada Iisraeli puudutavaid ilmutusi ühelgi teisel moel.
Taanieli 12:1- "Ja sel ajal tõuseb Miikael, see suur vürst,
kes seisab su rahva laste eest. Siis on kitsas aeg,
millist ei ole olnud rahvaste algusest peale kuni selle ajani;
aga sel ajal päästetakse su rahvas,
kõik, keda leitakse olevat raamatusse kirjutatud."
See Taanieli ilmutuse tervik käsitleb antikristlikku aega,
viha aega, lõpuaegu, ja jätkub järgmises salmis,
kirjeldades surnute ülestõusmist, igavest elu,
hukatusse läinute kohtumõistmist
ja osavaile lubatud ülesandeid Millenniumi ajal.
Kuid tervikpildiga on seotud muudki - midagi, mis puudutab ka meid,
eestlasi ja laiemalt kõiki mittejuute ehk paganarahvaid.
Joel 4:1,2 ja 12. "Jah, vaata, neil päevil ja sel ajal,
kui ma pööran Juuda ja Jeruusalemma vangipõlve,
kogun ma kõik paganad ja viin nad alla Joosafati orgu;
seal käin ma nendega kohut oma rahva ja oma pärisosa, Iisraeli pärast,
sellepärast et nad on ta pillutanud paganate sekka
ja on jaotanud minu maa."
Prohvet Joel viitab selgelt Sakarjaga samale ajaperioodile,
Issanda päevale, ajale, mil Juuda ja Iisraeli saatused
pööratakse tagasi Jumala poole.
Siin mainib prohvet ka fakti,
et Iisraeli viimase pillutamise on tekitanud paganarahvad,
ehk mittejuudi rahvad.
See on olnud üks viimaste kümnendite selgemalt märgatavamaid suundi.
Iisrael on pidevalt rahvastel hambus, mida ta ka ei teeks;
miski pole olnud mittejuutide, araabia rahvaste
ja neid toetavate rühmade, ka ÜRO ja EL-i meele järgi.
Meil tasub alati meeles pidada ja teadvustada fakti,
et Tema, kes Iisraeli valvab, ei tuku ega uinu.
Kui Ta on kord andnud Iisraelimaa oma pärandiosale, juudi rahvale
igaveseks kodumaaks,
ei saa seda muuta millekski muuks ÜRO, EL, Kvartetti või keegi teine.
See saab Jaakobi viletsuse ajal,
viimase 3,5 aasta sees siiski juhtuma,
kuigi samas taas kord vaid ajutiselt.
Sest kõik muutub neil tulevastel päevadel lõplikult ja pöördumatult,
millest räägib Sakarja 14:4.
"Sel päeval seisavad ta jalad Õlimäel, mis on Jeruusalemma ees ida pool;
ja Õlimägi lõhkeb keskelt pooleks, idast läände väga suureks oruks,
sest pool mäge vajub põhja poole ja teine pool lõuna poole."
Alles siis teostub Jesaja võimas prohveteering,
ja rahu, mida on inimjõul asjatult aastatuhandeid taotletud.
Jesaja 2:2-4.
"Aga viimseil päevil sünnib, et Issanda koja mägi
seisab kindlana kui mägede tipp
ja tõuseb kõrgemale küngastest ning kõik paganad voolavad ta juurde.
Ja paljud rahvad lähevad ning ütlevad:
'Tulge, mingem üles Issanda mäele, Jaakobi Jumala kotta,
et ta meile õpetaks oma teid ja et võiksime käia tema radu:
sest Siionist lähtub Seadus ja Jeruusalemmast Issanda sõna!
Ja tema mõistab kohut paganate vahel ning juhatab paljusid rahvaid.
Siis nad taovad oma mõõgad sahkadeks ja piigid sirpideks;
rahvas ei tõsta mõõka rahva vastu ja nad ei õpi enam sõdimist."
Mingi kokkuvõttena nende nelja osa sisust
võrrelduna me oma aja sündmustega võiks vaieldamatult tõdeda,
et Piibli prohveteeringud,
isegi kui on ilmutatud juba aastatuhandete eest,
teostuvad üksteise järel piinliku täpsusega.
Oleme juba näinud ja saame nägema
üha jõulisemate ilmingutena sõdu;
kristlaskond kohtab üha jõulisemalt eksitusi,
näeme üha jõulisemalt Piibli sõnumi alla ajamist,
kristlaste tagakiusamist, usundite ühinemist vormi,
kus Jeesus on vaid üks tee ühise jumala tundmise juurde.
Saame nägema loodusõnnetuste tihenemist - maavärinaid, põuda,
vihma ja üleujutusi, tsunamisid ja vulkaanipurskeid -
neid kõiki üha kasvaval hulgal.
Kuid me ei saa lasta neil Piiblis juba ette kirjeldatud sündmusil
end ei masendada, ega viia oma mõtteid eemale Temalt,
kellel on kõik vägi nii taevas kui maa peal.
Mitte nii, head vaatajad, vaid kui näete seda kõike juhtumas,
julgustage end, sest teie lunastus on lähedal.
Erisaated on selleks korraks läbi
ja järgmine nädal jätkame taas tavauudistega.
Palvetage endiselt rahu Jeruusalemmale,
Iisraeli maale ja rahvale. Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee